היום אנו פותחים פרק חדש בחיינו, ויוצאים יחד לדרך חדשה. איננו יכולים לחזות את השמחות או את הניסיונות שהחיים טומנים בחובם עבורנו, אך היום – ובכל יום שעתיד לבוא – אנו בוחרים להתמודד איתם ביחד. מי ייתן ונמשיך לצמוח הן בנפרד והן כישות אחת, ונשמר את האומץ ואת הנחישות הדרושים להשגת יעדינו הנכספים. אנו נשבעים לתמוך זה בזו, לגלות רגישות האחד לצרכי השנייה, להזין זה את זו רגשית ואינטלקטואלית, ולהוקיר את הרגעים הקטנים כשם שאנו מוקירים את הרגעים הגדולים. מי ייתן ונשכיל לשמר את האינטימיות אשר מטפחת אמון, כנות ותקשורת. כשותפים לחיים, נשאף להקים בית שופע אהבה, שלום, צדקה, וסובלנות, כמו גם קהילה שתעניק לנו כוח. בהביטנו זה בעיניה של זו, אנו רואים את העולם באור חדש: מי ייתן ונהיה טובים יותר ביחד.